Crave (שיר של מדונה וסוואה לי)

"Crave" (בעברית: "לְהִשְׁתוֹקֵק") הוא שיר שהוקלט על ידי הזמרת-יוצרת האמריקאית מדונה והראפר והזמר האמריקאי סוואה לי, מתוך אלבום האולפן הארבעה-עשר שלה, Madame X (2019).<ref></ref> השיר נכתב על ידי שני האמנים וסטארה, בעוד שההפקה נעשתה על ידי מדונה, מייק דין ובילבורד. הוא יצא לאור בהוצאת חברת התקליטים אינטרסקופ רקורדס, בפורמטים של הורדה דיגיטלית והזרמת מוזיקה כסינגל מתוך האלבום ב-10 במאי 2019.<ref name=":1"></ref> השיר תואר כבלדת פופ, טראפ והיפ הופ שנוצר בהשראת מוזיקת פאדו, כשמילותיו עוסקות בתשוקה וכמיהה למישהו שנמלט מכך. "Crave" היה אחד השירים הראשונים שמדונה כתבה עבור Madame X, אך היא השהתה את העבודה עליו כשהחלה לעבוד עם מוזיקאים אחרים בליסבון. כשחזרה לעבוד על השיר, מדונה הגיעה למסקנה שנדרש קול גברי שייצור איזון; היא פנתה לסוואה לי משום שחיבבה את גוון הקול שלו וזה נענה להצעתה להקליט אותו.<ref name=":1" />

"Crave" זכה לביקורות חיוביות מטעם מבקרי המוזיקה, ששיבחו את הסאונד שלו. עם זאת, היו שטענו שמדובר בשיר "נשכח". בארצות הברית, הוא הגיע למקום האחד-עשר במצעד השירים העכשוויים למבוגרים של בילבורד, והפך ללהיט הגדול ביותר שלה במצעד מאז "Frozen" (1998).<ref name=":7"></ref> הוא הפך לשירה ה-49 של מדונה שהגיע למקום הראשון במצעד שירי הדאנס קלאב; שיא של כל הזמנים.<ref name=":8"></ref> במצעד הסינגלים המסחריים של חברת המצעדים הרשמית דורג במקום ה-51.<ref name=":9"></ref> את הווידאו קליפ הנלווה של "Crave" ביים נונו שיקו; הוא יצא לאור ב-22 במאי 2019 ומציג את מדונה וסוואה לי כשהם שרים את השיר על גג בניו יורק.<ref name=":15"></ref> הרמיקס של השיר נוצר בידי טרייסי יאנג ובוצע בסיבוב ההופעות, "Madame X Tour" (2019–2020).<ref></ref>

== רקע והרכב ==

בשנת 2017, מדונה עברה לליסבון כשחיפשה אקדמיית כדורגל מובילה עבור בנה דייוויד בנדה, שרצה להיות שחקן כדורגל מקצועי.<ref name=":2"></ref> בעודה מתגוררת בעיר החלה לפגוש אמנים, ציירים ומוזיקאים, שהיו מזמינים אותה למפגשי הקלטות. במפגשים האלה, הם היו מביאים מזון וישבו סביב השולחן, ונגנים היו מתחילים לנגן בכלים, ולשיר מוזיקת פאדו וסמבה.<ref name=":2" /> ב-15 באפריל 2019, חשפה את Madame X כשם האלבום. במהלך הקלטות האלבום, היא עבדה עם עמיתה הוותיק מירווה אחמדזאי, שעבד עימה ב-Music (2000), American Life (2003) ו-Confessions on a Dance Floor (2005), וכן עם מייק דין, ששימש כמפיק ב-Rebel Heart (2015), ודיפלו.<ref></ref> מדונה הצהירה כי "Crave" היה אחד השירים הראשונים שכתבה עבור Madame X, אך היא השהתה את העבודה עליו כשהחלה לעבוד עם מוזיקאים בליסבון. בעת שהאזינה לכל השירים שכתבה, היא נתקלה ברצועה הזו וחשבה שצריך לשלב בה קול גברי, וביקשה מסוואה לי לשיר עימה בשל העובדה שחיבבה את גוון הקול שלו.<ref name=":3"></ref> סוואה לי סיפר שהוא התרגש מהעבודה עם מדונה והצהיר; "שהינו באולפן הקלטות בלוס אנג'לס. רק אני, היא ומייק דין [...] ופשוט חלקנו רעיונות יחד. זה היה מגניב".<ref></ref> לאחר יציאתו של "Medellín" כסינגל המוביל מתוך האלבום באפריל 2019, הוחלט ש-"Crave" הוא הסינגל הפוטנציאלי הבא מתוכו.<ref name="release">Citations regarding the digital release of "Medellín":
* 
* 
* </ref><ref name=":16" />

"Crave" נכתב על ידי מדונה, סוואה לי וסטארה, בעוד שההפקה נעשתה על ידי מדונה, מייק דין ובילבורד. הוא תואר כבלדת פופ,<ref name=":0"></ref> טראפ,<ref name=":10"></ref> והיפ הופ הכוללת שימוש בגיטרה אקוסטית ומחיאות כפיים.<ref name=":11"></ref><ref name=":5"></ref><ref></ref> מבחינה לירית, לפי מדונה, השיר עוסק ב"רצון וגעגוע",<ref name=":3" /> ו"רדיפה אחרי [מישהו] שבורח".<ref></ref> הוא בעל השפעה ממוזיקת הפאדו המסורתית של ליסבון ומתחיל כשמדונה שרה "אני עייפה מלהיות רחוקה מהבית, רחוקה ממה שיכול לעזור, רחוקה מהמקום בו בטוח" ("I'm tired of being far away from home, far from what can help, far from where it's safe"); השורה היא הרמז לעובדה שהאלבום הוקלט בעת שהתגוררה בליסבון.<ref name=":6"></ref> מדונה "נאנחת ושרה בנשימה חנוקה" עד שסוואה לי מצטרף אליה ומבצע פזמון שתואר כ"רוחני".<ref name=":4"></ref> השניים שרים "כי אתה זה שאני חושקת בו / והתשוקות שלי הופכות למסוכנות" (""), כשהקולות שלהם שזורים יחדיו.<ref name=":4" /> דניאל מגארי מגיי טיימס ציין כי "Crave" הוא מבחינה קולית "המשך לאווירה שמדונה הציגה ב-"Medellín". היא התרחקה מהסוגה שאפיינה את Rebel Heart ו-MDNA וחזרה לפשטות שאפיינה את Ray of Light. המגנום אופוס שלה".

== וידאו קליפ ==
בריאת האדם" של מיכלאנג'לו.<ref name=":11" />]]
הווידאו קליפ של "Crave" בוים על ידי נונו שיקו ויצא לאור ב-22 במאי 2019.<ref name=":12"></ref> מדונה פרסמה טיזר בחשבון האינסטגרם שלה יום קודם לכן, בעוד ששיקו פרסם סצנה לא ערוכה בחשבון ה-Vimeo שלו.<ref name=":10" /><ref></ref> הקליפ, שמתחלף בין שחור-לבן לצבע, מציג את מדונה וסוואה לי שרים את השיר על גגות העיר ניו יורק.<ref name=":12" /> הוא נפתח כאשר מוצגת מדונה, בתור האלטר אגו שלה "מאדאם X", כשהיא כותבת פתק אהבה על מגילה. לאחר מכן, היא אומרת בקול רם "אני מחכה לך. תמיד חיכיתי לך. אני נמשכת לסכנה, אני משתוקקת אליה".<ref name=":11" /><ref name=":13"></ref> בעקבות זאת, היא משחררת יונת דואר עם פתק בו מוזכר הסרט "צייד בודד הוא הלב" של קארסון מקאלרס (1941), שבסופו של דבר מגיע לסוואה לי.<ref name=":10" /><ref name=":13" />

בהמשך, הקליפ מציג את מדונה רוקדת לבדה בתוך מחסן ריק, תוך שמשובצות סצנות שונות של סוואה לי, כשהוא ללא חולצה על גג עם יונים רבות מסביבו.<ref name=":11" /><ref name=":13" /> הסצנה האחרונה מציגה את שניהם מתאחדים בגג; הם מושיטים את ידיהם אחד לשני בצילום שמזכיר את "בריאת האדם" של מיכלאנג'לו בזמן ששתי יונים עפות משם.<ref name=":11" /><ref name=":13" />

אלכסה קאמפ מ-Slant Magazine שיבחה את הקליפ על היותו פשוט יותר מזה של הסינגל הקודם של מדונה "Medellín", אף על פי שהיא מתחה ביקורת על תנועות הריקוד של הזמרת, שלדעתה היו "מיניות מדי".<ref name=":10" /> הצוות של בילבורד כינה את הוויזואליה בקליפ כ"עדינה" וראה בו "מחווה לשומרי היונים ברוקלין".<ref name=":11" /> טריי אלסטון מ-MTV סבר שהקליפ היה "מדהים, מוזר ומופלא", וכן הצהיר ש"אם אי פעם רצית לדעת אם מדונה יכולה לרקוד, הקליפ הזה מציע הוכחה לכך שללא ספק היא כן יכולה".<ref></ref> לדברי ואס, "הוויזואליה המלוטשת והמצולמת להפליא היא מאופקת ונאה". יתר על כן, הוסיף שזו הייתה "ההצעה העכשווית ביותר של מדונה מזה זמן רב מאוד".<ref name=":14" /> נכון לפברואר 2022, מונה הצפיות של הקליפ עומד על למעלה מ-7.2 מיליון צפיות.<ref name=":15" /> האודיו של השיר צבר למעלה מ-2.2 מיליון צפיות.<ref></ref>

== ביקורת ==
"Crave" זכה לביקורות חיוביות מטעם מבקרי המוזיקה ברחבי העולם. רוב שפילד, שכותב עבור רולינג סטון, ראה בו אחד מ"רגעיה הגדולים ביותר של מדונה ב-Madame X".<ref></ref> אמילי זמלר מאותו המגזין, התייחסה לשיר כאל "נאמבר פופ חונק על תשוקה עזה לאדם אחר", ושיבחה את הבית שבוצע על ידי סוואה לי.<ref name=":0" /> אל האנט מ-NME כינה את השיר כ"קליל" והוסיף שהוא מזכיר את תחושת "שברון הלב" מאלבום האולפן הרביעי של מדונה, Like a Prayer (1989), "ועם זאת לא נשמע כמוהו".<ref name=":6" /> מייק ואס שכותב עבור איידולטור, הרגיש שזוהי "האופציה הטובה ביותר להצלחה מסחרית ב-Madame X. זאת, בנוסף לכך שהוא מזכיר את עידן ה-Hard Candy (2008), אך בעל טון רומנטי יותר". בסופו של דבר, הגיע ואס למסקנה ש"אם הרדיו לא יתעלם מקיומה של מדונה, זה היה נשמע מושלם אם הוא היה משודר ברדיו להיטים עכשוויים".<ref name=":14"></ref> ג'רמי הליגר מווראייטי הצהיר שזה "לא היה מוזר אם השיר היה חלק מאלבומה האחרון של אריאנה גרנדה".<ref name=":5" /> סאל צ'ינקוומני מ-Slant Magazine שיבח את "הגולמיות" בקולה של מדונה, שלדעתו "מגבירה את משמעות המילים שהיא שרה".<ref></ref> רובי בארנט מוושינגטון בלייד כינה אותו כ"שיתוף הפעולה הקולי הטוב ביותר באלבום".<ref></ref>

שון מאונייר, מ-Metro Weekly, כינה אותו כ"עצור ומטרתי [...] נשמע כאילו זה מגיע מעולם אחר לגמרי".<ref></ref> ניקולס הוטמן, מ-Us Weekly, הרגיש ש-"Crazy" ו-"Crave" בעלי "פוטנציאל להיות שירי אצטדיון אם הם ייכנסו לרשימת ההופעות החיות שלה".<ref></ref> בן בומונט-תומאס מגרדיאן אמר ש-"Crave" בעל "מנגינה אלגנטית שמשפיעה על המאזין וגורמת לו לחוש את משמעות השיר".<ref></ref> דניאל ולש מ-HuffPost סבר שזה אחד הרגעים ב-Madame X שבהם מדונה מבצעת "התבוננות פנימית".<ref></ref> כריס דה-ויל, מ-Stereogum, טען שהשיר הוא "בלדה ערפילית שגורמת למדונה להתרגש וגורמת לה להישמע כמו הדבר הטבעי ביותר בעולם".<ref></ref> ג'יימי טברר מ-Gay Star News, היה ביקורתי יותר וכתב: "האהבה המוצגת בשיר לא ברורה וכך גם הבתים שמבוצעים על ידי סוואה לי".<ref></ref> ג'וני קולמן, מהוליווד ריפורטר, טען שמדובר ב"שיר נשכח".<ref></ref> בפיצ'פורק טענו שמדובר בניסיון של מדונה להוציא שיר כמו "We Belong Together" של מריה קארי.<ref></ref>

== הצלחה מסחרית ==
בארצות הברית, "Crave" הפך להופעת הבכורה הגבוהה ביותר של מדונה במצעד השירים העכשוויים למבוגרים של בילבורד, כאשר דורג לראשונה במקום ה-19, במצעד שפורסם ב-8 ביוני 2019. הוא הפך לכניסה ה-37 שלה במצעד ולשני שלה שהופיע בו לראשונה ב-20 העליונים בעשור השני של המאה ה-21, אחרי "Ghosttown" (2015).<ref></ref> בשבוע שלאחר מכן, השיר עלה ארבעה מקומות למקום ה-15, והפך לשיר "בעל העלייה הגבוהה ביותר" של השבוע.<ref></ref> לאחר מכן, השיר הגיע בשיאו למקום ה-11, והפך ללהיט הגדול ביותר של מדונה במצעד השירים העכשוויים למבוגרים מאז "Frozen" (1998).<ref name=":7" /> השיר גם הגיע בשיאו למקום ה-34 במצעד שירי הפופ למבוגרים, והפך לכניסה ה-21 שלה במצעד וללהיט הגדול ביותר שלה בו מאז "" (2012).<ref name=":7" /> "Crave" גם עמד בראש מצעד שירי הדאנס קלאב של ארצות הברית ב-16 בנובמבר 2019, והפך לשירה ה-49 של מדונה שעשה זאת; שיא של כל הזמנים.<ref name=":8" />

בממלכה המאוחדת, השיר הגיע למקום ה-51 במצעד הסינגלים המסחריים, ושהה במצעד במשך שבוע אחד בלבד.<ref name=":9" /> באופן דומה, במצעד השירים הדיגיטליים, "Crave" הופיע לראשונה בשיאו במקום ה-49 ב-17 במאי 2019.<ref></ref> בסקוטלנד, הרצועה הגיעה בשיאה למקום ה-64, ונשארה במצעד הסינגלים הסקוטי במשך שבוע.<ref></ref> במצעד השירים הדיגיטליים הצרפתי, הופיע השיר לראשונה במקום ה-23, בעוד שבהונגריה הגיע למקום ה-28.<ref></ref><ref></ref> "Crave" הגיע גם למקום ה-19 במצעד ה-Heatseeker של ש, והגיע למקום ה-22 במצעד השירים בשפה הזרה של בילבורד סין.<ref></ref><ref></ref> במצעד השירים העכשוויים למבוגרים השנתי דורג במקום ה-32.<ref></ref>

== הופעות חיות ==
הרמיקס של טרייסי יאנג ל-"Crave" בוצע בסיבוב ההופעות "Madame X Tour" של מדונה 2019–2020. הוא בוצע לפני ההדרן, תוך שכדור דיסקו היה חלק מהתפאורה בעת שבוצע.<ref></ref><ref></ref><ref></ref> ההופעה זכתה לשבחים מאידין בזירי, מסן פרנסיסקו כרוניקל, שטען כי "כאשר [מדונה] עלתה על הבמה [...] התברר מאין קייטי, מיילי, בריטני, גאגא וגוון כולן קיבלו את המהלכים והאומץ שלהן".<ref></ref> את הרמיקס הרשמי של יאנג העלתה מדונה לערוץ היוטיוב שלה ב-25 באוקטובר 2019, עם עטיפה מחודשת שכללה את הכיתוב "Madonna + Swae Lee – "Crave": Remixes Pt. 1".<ref></ref> ב-25 בנובמבר 2019, במהלך המופע שלה בתיאטרון וילטרן בלוס אנג'לס, סוואה לי הצטרף למדונה להופעה.<ref></ref>

== רשימת השמעה ==

== קרדיטים ==
הקרדיטים והצוות מותאמים מהערות האלבום של Madame X.
* מדונה – כתיבה, שירה, הפקה
* סוואה לי – כתיבה, שירה
* סטארה – כתיבה
* מייק דין – הפקה
* בילבורד – הפקה

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"|אזור
! scope="col"|תאריך יציאה
! scope="col"|פורמט
! scope="col"|גרסה
! scope="col"|חברת תקליטים
! scope="col" class="unsortable"| מקור
|-
! scope="row"| כלל העולם
| 10 במאי 2019
| הזרמת מוזיקה • הורדה דיגיטלית
| rowspan="4"| רגילה
| rowspan="2"| אינטרסקופ
| style="text-align:center;"|<ref name="Stream"></ref>
|-
! scope="row"| ארצות הברית
| 20 במאי 2019
| רדיו עכשווי למבוגרים
| style="text-align:center;"|<ref></ref>
|-
! scope="row"| רוסיה
| 27 במאי 2019
| rowspan="2"| רדיו להיטים עכשוויים
| rowspan="2"| יוניברסל
| style="text-align:center;"|<ref></ref>
|-
! scope="row"| איטליה
| rowspan="2"| 2 באוגוסט 2019
| style="text-align:center;"|<ref name=":16"></ref>
|-
! scope="row" rowspan="3"| כלל העולם
| rowspan="3"| סטרימינג • הורדה דיגיטלית
| רמיקס מאת MNEK
| rowspan="3"| אינטרסקופ
| style="text-align:center;"|<ref>Citation regarding the MNEK remix release of "Crave":
*
*
*
*
*
*
*
</ref>
|-
| 25 באוקטובר 2019
| מיני-אלבום רמיקסים <small>(כרך 1)</small>
| style="text-align:center;"|<ref name=digital>Citations regarding the remixes EP part 1 release of "Crave":
*
*
*
*
*
*
*
</ref>
|-
| 15 בנובמבר 2019
| מיני-אלבום רמיקסים <small>(כרך 2)</small>
| style="text-align:center;"|<ref>Citations regarding the remixes EP part 2 release of "Crave":
*
*
*
*
*
*
*
</ref>
|-
! scope="row"| רוסיה
| 3 בדצמבר 2019
| רדיו להיטים עכשוויים
| רמיקס מאת בוריס
| יוניברסל
| style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מדונה
קטגוריה:שירי סוואה לי
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי סוואה לי
קטגוריה:שירים שנכתבו על ידי סטארה
קטגוריה:שירים שהופקו על ידי מדונה
קטגוריה:שירים שהופקו על ידי מייק דין
קטגוריה:שירים על כאב לב
קטגוריה:בלדות פופ
קטגוריה:שירי מוזיקת טראפ
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת אינטרסקופ רקורדס